  Майя Бывальцева Глазкарын коронавирусэн черлан нырысетӥзэ учырез пусйизы. Со сярысь карлэн тӧроез Сергей Коновалов «ВКонтатке» мерлыко вотэсысь бамаз ивортӥз. Нырысетӥзэ осконтэм анализэз 13-тӥ оштолэзе 56 аресъем кышномуртлэсь басьтӥзы. 1-тӥ оштолэзе со Москваысь бертӥз. Висись эмъяськонние вазиськиз, кӧтыз висе шуыса ӝожтӥськиз, озьы ик нырысь эскерон дыръя синуситлэн тодметъёсыз пусъемын вал Сергей Коновалов, Глазкарлэн тӧроезКызьы тодмо луиз, кышномурт Москваын вахта амалэн ужа вылэм – 15 нунал кунлэн шоркараз, 15 нунал дораз. Диагнозэз возьматэк кышномуртлэн улон интыяз, озьы ик со интыосын, кытчы со ветлӥз дезинфекци ортчытӥзы. Соин кусып возем эм ужасьёс но мукет адямиос шараямын, соосты нимаз висъяло. Али кышномурт Ижкарын паласькись висёнъёсъя элькун эмъюртын эмъяське. Тодэ вайытом, 14-тӥ оштолэзьлы Удмуртиын тямыс выль висисьёсты пусйизы, оглом 27 черламъёс ни. Тегъёс: Тазалык Удмуртия коронавирус Глазкар  